VENDIM
Nr. 165, datë 4.11.2019

MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT PËR MUAJIN TETOR 2019

Në mbështetje të nenit 16 dhe nenit 87, pika 4, të ligjit nr. 43/2015 “Për sektorin e energjisë elektrike” i ndryshuar; “Metodologjisë së përcaktimit të çmimit të shitjes së energjisë elektrike nga furnizuesi i mundësisë së fundit”, miratuar me vendimin e bordit të ERE-s nr. 201, datë 4.12.2017, i ndryshuar; nenit 15, të “Rregullores për organizimin, funksionimin dhe procedurat e ERE-s”, miratuar me vendimin e bordit të ERE-s nr. 96, datë 3.9.2016, bordi i Entit Rregullator të Energjisë, në mbledhjen e tij të datës 4.11.2019, mbasi shqyrtoi relacionin nr. 101/3 prot, datë 31.10.2019, të përgatitur nga Drejtoria e Tarifave dhe Çmimeve, “Mbi përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit” për muajin tetor 2019,
konstatoi se:
[bookmark: _GoBack]- OSHEE sh.a., me shkresën nr. 21489 prot, datë 21.10.2019, protokolluar në ERE me nr. 109/19 prot, datë 24.10.2019, paraqiti aplikimin për miratimin e çmimit të shitjes së energjisë elektrike për klientët e lidhur në nivelin e tensionit 35 kV të cilët furnizohen nga Furnizuesi i Mundësisë së Fundit, për muajin tetor 2019.
- Nëpërmjet këtij aplikimi OSHEE sh.a. ka llogaritur që çmimi i shitjes së energjisë elektrike te klientët e FMF-së për muajin tetor 2019 të jetë 14.01 lekë/kWh.
- Llogaritjet e OSHEE sh.a., si dhe propozimi i ERE-s për përcaktimin e çmimit për klientët që furnizohen nga FMF për muajin tetor 2019 sipas “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit” të rishikuar me vendimin nr. 144, datë 25.6.2018, paraqiten në tabelën përmbledhëse si vijon:

[image: ]

- OSHEE sh.a., për muajin tetor 2019, ka zhvilluar 2 procedura për blerjen e energjisë nga tregu i
parregulluar, ku çmimi maksimal i blerjes së energjisë elektrike për muajin tetor 2019 prej 79.48 eur/MWh, i përket energjisë elektrike të blerë nga shoqëria GSA sh.p.k, loti 2, realizuar në datën 26.9.2019, për sasinë totale prej 12,640 MWh me një vlerë prej 1.004,627.20 euro ose 122,403,778 lekë.
- Nga analiza e informacionit mbi procedurat e blerjes së energjisë elektrike, të përcjella nga OSHEE sh.a., data 26.9.2019, është dita e mbylljes së procedurës së blerjes nga tregu i parregulluar për të cilën, kursi i këmbimit sipas raportimeve të Bankës së Shqipërisë, rezulton 1 eur = 121.84 lekë.
- Në aplikimin për çmimin e FMF për muajin tetor 2019, OSHEE sh.a. ka zbatuar me korrektësi përcaktimet e nenit 8, të “Metodologjisë së përcaktimit të çmimit të shitjes së energjisë elektrike nga furnizuesi i mundësisë së fundit” të rishikuar me vendimin nr. 144, datë 25.6.2018, të bordit të ERE-s” për sa i përket çmimit maksimal të blerjes.
- Shoqëria vazhdon të mos ketë ndarje të llogarive midis aktivitetit të Furnizimit dhe Shpërndarjes dhe nuk ka një strukturë të posaçme për evidentimin e kostove të administrimit dhe kostove të disbalancave për klientët e FMF.
- Gjendur në kushtet e pamundësisë së ndarjes së kostove të FMF nga ato të FSHU, për përcaktimin e kostove administrative (elementi CA i formulës) është e arsyeshme të pranojmë koston për njësi prej 1.79 lekë/kWh të paraqitur nga OSHEE sh.a.
- Shoqëria OSHEE sh.a. nuk informon mbi evidentimin e kostove të disbalancave për klientët e FMF dhe nuk deklaron nëse i faturon këta klientë për këto kosto, në zbatim të pikës 5, të nenit 6, të metodologjisë përkatëse.
- Tarifa e përdorimit të rrjetit të transmetimit, bazuar në vendimin nr. 266, datë 21.12.2018, të bordit të ERE “Mbi përcaktimin e tarifës së shërbimit të transmetimit të energjisë elektrike nga shoqëria ‘OST’ sh.a. për vitin 2019”, është 0.75 lekë/kWh.
- Tarifa e përdorimit të rrjetit të shpërndarjes në nivelin e tensionit 35 kV, bazuar në vendimin nr. 268, datë 21.12.2018, të bordit të ERE-s “Mbi lënien në fuqi të vendimit të bordit të ERE-s nr. 190, datë 30.8.2018, në lidhje me tarifën e përdorimit të rrjetit të shpërndarjes sipas nivelit të tensionit dhe çmimet me pakicë për klientët fundorë që shërbehen nga furnizuesi i shërbimit universal për vitin 2019”, është 1.5 lekë/kWh.
- Për sa përcaktuar për çdo element të formulës përllogaritëse, rezulton që çmimi i shitjes nga Furnizuesi i Mundësisë së Fundit për muajin tetor 2019, të jetë 14.01 lekë/kWh.
Për gjithë sa më sipër cituar, bordi i ERE-s

VENDOSI:

1. Miratimin e çmimit të furnizimit me energji elektrike nga Furnizuesi i Mundësisë së Fundit prej 14.01 lekë/kWh, për muajin tetor 2019.
2. Drejtoria e Çështjeve Ligjore, të njoftojë aplikuesin për vendimin e bordit të ERE-s.
Ky vendim hyn në fuqi menjëherë.
Për këtë vendim mund të kërkohet rishikim brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

KRYETAR
Petrit Ahmeti

Aplikimi 

OSHEE Sh.a

Propozimi i 

ERE

Njësia Çmimi Çmimi

a Cmimi maksimal I blerjes ne treg te parregulluar ose blerja nga prodhuesit me perparesi Leke/kWh 9.684 9.684

b Leke/kWh 0.29 0.29

c Leke/kWh 9.97 9.97

d Leke/kWh 1.79 1.79

e Leke/kWh 0.75 0.75

f Leke/kWh 1.50 1.50

Cmimi I energjise (c+d+e+f) Leke/kWh

14.01 14.01

Cmimi maksimal I blerjes ne periudhen relevante

Tarifa e perdorimit te rrjetit te shperndarjes

Kosto administrative te Furnizuesit te Mundesise se Fundit

Tarifa e perdorimit te rrjetit te transmetimit

                                 Çmimi  per FMF per muajin Tetor 2019



Kthimi per riskun I percaktuar ne perqindje per vitin (3%)

Tetor 2019


